CELEX: 52001PC0562
Language: da
Date: 2001-10-10
Title: Forslag til Rådets afgørelse om Fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er oprettet ved associeringsaftalen mellem Det Europæiske Fællesskab og Republikken Cypern

Avis juridique important

|

52001PC0562

Forslag til Rådets afgørelse om Fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er oprettet ved associeringsaftalen mellem Det Europæiske Fællesskab og Republikken Cypern  /* KOM/2001/0562 endelig udg. */  

Forslag til RÅDETS AFGØRELSE om Fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er oprettet ved associeringsaftalen mellem Det Europæiske Fællesskab og Republikken Cypern(forelagt af Kommissionen)BEGRUNDELSE1. Ifølge artikel 14, stk. 3, i associeringsaftalen mellem Det Europæiske Økonomiske Fællesskab og Republikken Cypern, som trådte i kraft den 1. juni 1973, kan Associeringsrådet beslutte at nedsætte særlige udvalg eller organer til at bistå det i udførelsen af dets hverv.2. Selv om ovennævnte aftale ikke udtrykkeligt giver mulighed for at nedsætte et rådgivende organ for en dialog mellem de to parters regionale og lokale myndigheder, foreslår Kommissionen, at Associeringsrådet som svar på den store interesse, begge parter har givet udtryk for, nedsætter et rådgivende paritetisk udvalg, der repræsenterer begge parters regionale og lokale myndigheder, der igen repræsenteres af Regionsudvalget for Fællesskabets vedkommende og Det Cypriotiske Forbindelsesudvalg for Samarbejdet med Det Europæiske Fællesskabs Regionsudvalg for republikken Cyperns vedkommende.3. Det foreslåede rådgivende paritetiske udvalg skal være forum for dialog og samarbejde mellem de regionale og lokale myndigheder i Det Europæiske Fællesskab og lokale myndigheder i Republikken Cypern - en dialog og et samarbejde, der kan bidrage væsentligt til udviklingen af forbindelserne mellem dem indbyrdes og til Europas integration. Dialogen og samarbejdet skal danne grundlag for det kommende arbejde med Regionsudvalget og for medlemskabet af Den Europæiske Union. Dette vil gøre det lettere at udveksle oplysninger om aktuelle emner af gensidig interesse, især ved at give en aktuel oversigt over situationen omkring EF's regionalpolitik og tiltrædelsesprocessen, det vil fremme udvekslingen af oplysninger om den praktiske gennemførelse af nærhedsprincippet i hele samfundslivet på lokalt plan, og det vil skabe grundlag for drøftelse af andre relevante anliggender, som den ene eller den anden af parterne måtte forslå. Associeringsrådet kan også høre det foreslåede rådgivende paritetiske udvalg, før det træffer beslutninger på områder af klar regional interesse. Det er dog stadig Associeringsrådet alene, der afgør, om udvalget skal høres.4. Nedsættelsen af de foreslåede rådgivende paritetiske udvalg vil ikke belaste Fællesskabets budget, da de cypriotiske deltagere afholder deres egne udgifter, og udgifterne på Fællesskabets side afholdes over Regionsudvalgets budget.5. Teksten til forslaget til en rådsafgørelse om den holdning, Fællesskabet skal indtage i Associeringsrådet, jf. artikel 3 i Rådets forordning (EØF) nr. 1246/73 af 14. maj 1973 om indgåelsen af førnævnte associeringsaftale, er vedlagt. Rådet anmodes om at vedtage dette forslag efter høring af Europa-Parlamentet.Forslag til RÅDETS AFGØRELSE om Fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er oprettet ved associeringsaftalen mellem Det Europæiske Fællesskab og Republikken CypernRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2, andet og tredje afsnit,under henvisning til artikel 3 i Rådets forordning (EØF) nr. 1246/73 af 14. maj 1973 om indgåelse af en aftale om oprettelse af en associering mellem Det Europæiske Økonomiske Fællesskab Republikken Cypern,under henvisning til forslag fra Kommissionen [1], og[1]  EFT C [...] af [...], s. [...].ud fra følgende betragtninger:(1) Artikel 14, stk. 3, i nævnte associeringsaftale fastsætter, at Associeringsrådet kan beslutte at nedsætte særlige udvalg til at bistå det i udførelsen af sine hverv.(2) Dialog og samarbejde mellem regionale og lokale myndigheder i Den Europæiske Union og Republikken Cypern kan bidrage væsentligt til den fuldstændige gennemførelse af associeringsaftalen.(3) Et sådant samarbejde bør foregå mellem medlemmerne af Den Europæiske Fællesskabs Regionsudvalg og Det Cypriotiske Forbindelsesudvalg for Samarbejdet med Det Europæiske Fællesskabs Regionsudvalg -TRUFFET FØLGENDE AFGØRELSE:Fællesskabets holdning i Associeringsrådet til nedsættelsen af et rådgivende paritetisk udvalg, der tilknyttes Associeringsrådet, som er oprettet ved artikel 14, stk. 3, i aftalen om oprettelse af en associering mellem De Europæiske Økonomiske Fællesskab og Republikken Cypern, baseres på det udkast til afgørelse truffet af Associeringsrådet, der er knyttet som bilag til denne afgørelse.Udfærdiget i Bruxelles, [...]På Rådets vegneFormandBILAG.UdkastAFGØRELSE Nr. .../2001 TRUFFET AF ASSOCIERINGSRÅDETmellem Det Europæiske Fællesskab (EF) på den ene side og Republikken Cypern på den anden sideom ændring af afgørelse nr. 1/73 om vedtagelse af Associeringsrådets forretningsorden ved nedsættelse af et rådgivende paritetisk udvalg mellem Regionsudvalget og Det Cypriotiske Forbindelsesudvalg for Samarbejdet med RegionsudvalgetASSOCIERINGSRÅDET HAR -under henvisning til aftalen om oprettelse af en associering mellem Det Europæiske Økonomiske Fællesskab og Republikken Cypern, særlig artikel 14, stk. 3, og(1) Dialog og samarbejde mellem regionale og lokale myndigheder i EF og i Cypern kan bidrage væsentligt til udviklingen af forbindelserne mellem dem indbyrdes og til Europas integration.(2) Et sådant samarbejde bør foregå mellem Regionsudvalget og Det Cypriotiske Forbindelsesudvalg for Samarbejdet med Regionsudvalget ved nedsættelse af et rådgivende paritetisk udvalg.(3) Dette betyder, at Associeringsrådets forretningsorden, der blev vedtaget ved afgørelse nr. 1/73, bør ændres i overensstemmelse hermed -TRUFFET FØLGENDE AFGØRELSE:Artikel 1Følgende artikler føjes til Associeringsrådets forretningsorden:"Artikel 20Der nedsættes et rådgivende paritetisk udvalg, i det følgende benævnt "Udvalget", som har til opgave at bistå Associeringsrådet i bestræbelserne for at fremme dialogen og samarbejdet mellem de regionale og lokale myndigheder i Det Europæiske Fællesskab og lokale myndigheder i Cypern. Dialogen og samarbejdet tager især sigte på følgende aspekter:1. De lokale myndigheder i Cypern forberedes til arbejdet i forbindelse med det kommende medlemskab af Den Europæiske Union.2. De lokale myndigheder i Cypern forberedes på deres deltagelse i arbejdet i Regionsudvalget efter Republikken Cyperns tiltrædelse.3. Der udveksles oplysninger om aktuelle emner af gensidig interesse, især om den aktuelle situation omkring EU's regional- og miljøpolitik og tiltrædelsesprocessen, og de lokale myndigheder i Cypern forberedes til at deltage i denne politik.4. Der anspores til en multilateral struktureret dialog mellem a) lokale myndigheder i Cypern og b) regionale og lokale myndigheder i EU-medlemsstaterne, også gennem netværksarbejde på specifikke områder, hvor direkte kontakter og samarbejde mellem dem viser sig at være det mest effektive middel til at løse særlige problemer.5. Der foregår en regelmæssig udveksling af oplysninger om mellemregionalt samarbejde mellem regionale og lokale myndigheder i Cypern og medlemsstaterne.6. Inden for regional- og miljøpolitik og strukturinterventioner fremmes udveksling af erfaringer og viden mellem a) lokale myndigheder i Cypern og b) regionale og lokale myndigheder i EU-medlemsstaterne, især knowhow og metoder til udarbejdelse af regionale og lokale udviklingsplaner og -strategier og den bedst mulige anvendelse af strukturfondene.7. De lokale myndigheder i Cypern gennem udveksling af oplysninger om den praktiske gennemførelse af nærhedsprincippet i hele samfundslivet på regionalt og lokalt plan.8. Der drøftes alle andre relevante emner, der måtte blive foreslået af den ene eller anden part, efterhånden som de måtte opstå i forbindelse med associeringsaftalens gennemførelse og inden for rammerne af førtiltrædelsesstrategien.Artikel 21Udvalget består af otte repræsentanter for Det Europæiske Fællesskabs Regionsudvalg på den ene side og otte repræsentanter for Det Cypriotiske Forbindelsesudvalg for Samarbejdet med Regionsudvalget på den anden side. Samme antal suppleanter udpeges.Udvalget udfører sit arbejde efter høring af Associeringsrådet eller, når der skal skabes dialog mellem regionale og lokale myndigheder, på eget initiativ.Udvalget kan rette henstillinger til Associeringsrådet.Valget af medlemmer bygger på det princip, at Udvalget så nøjagtigt som muligt afspejler de regionale og lokale myndigheder i både Den Europæiske Union og Cypern.Udvalget fastsætter selv sin forretningsorden.Udvalget træder sammen med mellemrum, som det selv fastsætter i sin forretningsorden.Udvalgets formandskab varetages i fællesskab af et medlem af Det Europæiske Fællesskabs Regionsudvalg og et medlem af Det Cypriotiske Forbindelsesudvalg for Samarbejdet med Regionsudvalget.Artikel 22Det Europæiske Fællesskabs Regionsudvalg på den ene side og Det Cypriotiske Forbindelsesudvalg for Samarbejdet med Regionsudvalget på den anden side afholder hver især de udgifter til personale, rejser og diæter samt post og telekommunikation, som deres deltagelse i Udvalgets møder indebærer.Udgifter til tolkning ved møder, oversættelse og reproduktion af dokumenter på EU's officielle sprog udredes af Regionsudvalget.Andre udgifter i forbindelse med den materielle tilrettelæggelse af møderne afholdes af den part, der er vært for møderne."Artikel 2Denne afgørelse træder i kraft den første dag i den anden måned efter dens vedtagelse.Udfærdiget i Bruxelles,På Associeringsrådets vegneFormand:Sekretærer:For den cypriotiske partFor Det Europæiske Fællesskab